Source: http://docplayer.fi/41999158-Teollisuussektorin-energiakatselmusten-ohjeistus.html
Timestamp: 2019-01-18 06:46:06+00:00
Document Index: 18819007

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 Teollisuussektorin energiakatselmusten ohjeistus Ei julkaista painotuotteena
2 Teollisuussektorin energiakatselmusten ohjeistus Julkaisija: Motiva Oy Copyright Motiva Oy, Helsinki 2004 Päivitetty Motiva Oy ja Energiavirasto, syyskuu
3 Sisällysluettelo Sisällysluettelo 3 1 Teollisuussektorin energiakatselmusten yleisiä ohjeita Käsitteitä Energiakatselmuksiin liittyvä ohjeistus Katselmusmallit teollisuuden energiakatselmushankkeissa Teollisuuden energiakatselmus Teollisuuden energia-analyysi Prosessiteollisuuden energia-analyysi 6 2 Mallisisällysluettelo Teollisuuden energiakatselmusten mallisisällysluettelon soveltamisesta Lukuarvot teollisuuden raporteissa Mallisisällysluettelo 9 3 Esimerkkiraportti 14 3
4 1 Teollisuussektorin energiakatselmusten yleisiä ohjeita 1.1 Käsitteitä Tässä ohjeessa energiakatselmuksella ja -analyysillä tarkoitetaan TEM:n ja Motivan ohjeiden mukaisesti toteutettua kokonaisvaltaista teollisuuskohteen energiansäästöselvitystä. Energiakatselmusmallilla tarkoitetaan menettelytapaohjetta, jossa kuvataan työn laajuus, toteutus ja raportointi. Suomessa katselmusmalleja on kehitetty erityyppisille, kokoisille ja ikäisille kohteille. Tämä ohje käsittelee teollisuuden katselmusmalleja Teollisuuden energiakatselmus, Teollisuuden energia-analyysi ja Prosessiteollisuuden energia-analyysi. Toteuttaessaan teollisuuden energiakatselmuksia noudattaen TEM:n ja Motivan energiakatselmusohjeita ja Motiva-malleja, pienet ja keskisuuret teollisuusyritykset voivat hakea ja saada energiakatselmustukea katselmusten toteuttamiseksi. 1.2 Energiakatselmuksiin liittyvä ohjeistus Teollisuuden katselmusmallien ohjeistus Teollisuuskohteiden energiakatselmusten yleiset määräykset ja ohjeet on esitetty työ- ja elinkeinoministeriön energiaosaston Energiakatselmustoiminnan yleisohjeissa. Ministeriön tukemissa teollisuuden energiakatselmuksissa ja -analyyseissä on noudatettava yleisohjeissa esitettyjä voimassa olevia ministeriön antamia yleisiä määräyksiä ja linjauksia. Energiatehokkuustarkastelujen lisäksi kaikissa energiakatselmuksissa on tarkasteltava uusiutuvien energiamuotojen käyttömahdollisuus TEM:n yleisohjeen määrittelemässä laajuudessa. Tämä teollisuuden katselmusten mallikohtainen ohje muodostuu yleisestä osasta teollisuuden katselmusraportin mallisisällysluettelosta, jossa on lisäksi annettu ohjeita kunkin kohdan sisällöstä esimerkkiraportista. Suurten yritysten pakolliset energiakatselmukset Jäljempänä esitettyjä katselmusmalleja voidaan käyttää mallipohjana tehtäessä suuryritysten pakollisten energiakatselmusten kohdekatselmuksia. Suuret yritykset eivät kuitenkaan voi saada TEM:n energiakatselmustukea toteuttaessaan energiakatselmuksia, vaikka ne toteuttaisivat ns. kohdekatselmuksia noudattaen TEM ja Motivan energiakatselmusohjeita eli ns. Motiva-mallia. Tarkempaa tietoa suuryritysten pakollisista energiakatselmuksista löytyy Energiaviraston internetsivuilta. 4
5 1.3 Katselmusmallit teollisuuden energiakatselmushankkeissa Teollisuussektorin Motiva-energiakatselmuksia voidaan toteuttaa kahdella eri laajuudella: katselmus-tasoisena, jolloin tarkastelun kohteena on prosessia palvelevien käyttöhyödykkeiden ja kiinteistöjen energiatehokkuus (=Teollisuuden energiakatselmus) analyysi-tasoisena, jolloin prosessin energiansäästömahdollisuuksien kartoittaminen on keskeisessä roolissa (= Teollisuuden energia-analyysi tai Prosessiteollisuuden energiaanalyysi). Energiakatselmusten uusimisen tai seurantakatselmuksen osalta ohjeistus on esitetty TEM:n yleisohjeissa. Tässä Teollisuuden energiakatselmuksen ja Teollisuuden energia-analyysin yhteisessä mallikohtaisessa ohjeessa on mainittu nimikkeillä "KATSELMUS" ja "ANALYYSI" ne kohdat, joiden osalta toteutus ja raportointi eriytyvät. Kolmas teollisuussektorin Motiva-energiakatselmusmalli, Prosessiteollisuuden energiaanalyysi, on energiaintensiivisen prosessiteollisuuden kaksivaiheinen sovellus. Prosessiteollisuuden energia-analyysin vaiheelle 1 on laadittu toteutusohjeensa, jota on tässä esitetyn mallisisällysluettelon lisäksi noudatettava ko. hankkeissa. Prosessiteollisuuden energia-analyysin vaihe 2 muodostuu yhdestä tai useasta täydentävästä analyysistä, joiden käynnistämisen tarpeellisuus ja perustelut on kuvattu vaiheen 1 raportissa. Analyysikohteessa voidaan päättää täydentävien analyysien toteutuksesta analyysikohtaisesti erikseen, niitä ei tarvitse toteuttaa yhtä aikaa, niihin voivat tukikelpoiset yritykset saada katselmustukea ja tukihakemuksessa on esitettävä täydentävän analyysin projektisuunnitelma. Haettaessa tukea teollisuussektorin kohteeseen, on ennakolta päätettävä noudatettava katselmusmalli. Jos hankkeeseen on haettu tukea Teollisuuden energia-analyysin toteutusta varten, hanketta ei voida jälkikäteen rajata Teollisuuden energiakatselmusta vastaavaksi. 1.4 Teollisuuden energiakatselmus Teollisuuden energiakatselmus on tarkoitettu katselmusmalliksi sellaisille teollisuuskohteille, joissa prosessin energian käytön ja tehokkuuden tarkastelua ei pidetä tarpeellisena tai järkevänä (prosessi juuri uusittu ja energiatehokkuus varmistettu, prosessin energiakustannukset pienet tms.). Silloin tuotantoprosessien energian käyttöä tarkastellaan katselmuksessa vain siinä laajuudessa, että sen osuus voidaan esittää kokonaiskulutuksen jakaumissa. Teollisuuden energiakatselmuksessa on tavoitteena kaikkien prosesseja palvelevien käyttöhyödykkeiden ja talotekniikan sekä rakenteiden energiansäästömahdollisuuksien tutkiminen. Teollisuuden energiakatselmuksessa on noudatettava tämän mallisisällysluettelon lisäksi TEM:n energiakatselmustoiminnan yleisohjeita. 1.5 Teollisuuden energia-analyysi Teollisuuden energia-analyysissä tutkitaan katselmuskohteen kaikki primääri- ja sekundäärienergiavirrat sekä energiansäästömahdollisuudet. Koska energia-analyyseissa on tuotantopro- 5
6 sesseilla keskeinen osuus, on kohteen omien tuotanto- ja kunnossapito-organisaatioiden osallistuminen katselmustyöhön yleensä välttämätöntä. Teollisuuden energia-analyysissa on noudatettava tämän mallisisällysluettelon lisäksi TEM:n energiakatselmustoiminnan yleisohjeita. 1.6 Prosessiteollisuuden energia-analyysi Prosessiteollisuuden energia-analyysi on energiaintensiivisen prosessiteollisuuden kaksivaiheinen sovellus Teollisuuden energia-analyysista. Työn pääpaino on tuotantoprosessien energiansäästömahdollisuuksien kartoittamisessa, jonka lisäksi kartoitetaan myös katselmuskohteen tehdaspalvelujärjestelmien ja talotekniikan energiansäästömahdollisuudet. Prosessiteollisuuden energia-analyysi on tarkoitettu energiaintensiivisille prosessiteollisuuskohteille, joiden vuotuiset energia- ja vesikustannukset ovat yli 1,4 milj.. Prosessiteollisuuden energia-analyysin tavoitteena on koko katselmuskohteen primääri- ja sekundäärienergiavirtojen selvittäminen sekä kaikkien energiansäästömahdollisuuksien kartoittaminen. Koska energia-analyyseissa tuotantoprosesseilla on keskeinen osuus, on kohteen omien tuotanto- ja kunnossapito-organisaatioiden osallistuminen katselmustyöhön kohtuullisella panostuksella välttämätöntä. Prosessiteollisuuden energia-analyysi jaetaan kahteen vaiheeseen: Vaihe 1 (Tehdaskatselmus), jonka tavoitteena on selvittää energian kokonaiskäyttö ja sen jakauma sekä raportoida katselmuksessa havaitut käyttötekniset ja investointeja vaativat säästömahdollisuudet. Lisäksi vaiheessa 1 raportoidaan työssä todetut mahdolliset tarpeet täydentäville analyyseille. Vaihe 2 koostuu erikseen käynnistetyistä vaiheessa 1 ehdotetuista täydentävistä analyyseistä. Vaiheen 1 toteutus on ohjeistettu Motivan julkaisussa Prosessiteollisuuden energia-analyysi Vaihe 1: Tehdaskatselmuksen toteutusohje ( Katselmustuen hakemista varten on prosessiteollisuuden energia-analyysin vaiheen 2 täydentävistä analyyseistä aina tehtävä yleisohjeiden (ks. kohta 5.3.3) mukainen projektisuunnitelma. Raportoinnissa noudatetaan soveltuvin osin teollisuuden energia-analyysin raportointiohjeita. Prosessiteollisuuden energia-analyyseissä on noudatettava lisäksi TEM:n Energiakatselmustoiminnan yleisohjeita. Prosessiteollisuuden energia-analyysin ja muiden tehtävien rajaus TEM:n energiakatselmustoiminnan yleisohjeissa kohdassa 5.13 on erikseen määrittelyjä ja rajauksia tehtävistä, mitkä voidaan katsoa kuuluviksi energiakatselmustuen piiriin. 6
7 Prosessiteollisuuden energia-analyysin TEM tuki ja vaiheistus On muistettava, että ministeriön myöntämää energiakatselmustukea voivat saada ainoastaan ne yritykset, jotka määritelmän mukaan ovat ns. pk-yrityksiä 1. Prosessiteollisuuden energiaanalyysin tuettavan työkustannuksen yläraja on määritelty TEM:n energiakatselmustoiminnan yleisohjeissa. Tuettavan työkustannuksen yläraja on vaiheen 1 tehdaskatselmuksen ja vaiheen 2 täydentävien analyysien yhteen laskettu kumulatiivinen työkustannus, jonka seuranta on hakijan velvollisuus. Vaiheen 1 tehdaskatselmuksen osuus voi olla enintään 50 % em. työkustannuksen ylärajasta laskettuna. Vaihe yksi on kuitenkin syytä mitoittaa riittävän laajaksi, koska jos vaihe 1 alimitoitetaan resursseiltaan tai osa tehtävistä jää suorittamatta, tulokseksi ei saada riittävän syvällistä tietoa käyttöhyödykkeitä tai prosesseja koskevista energiansäästöpotentiaaleista tai kannattavista jatkotöistä. Prosessiteollisuuden energia-analyysin vaiheen 2 täydentävien analyysien työkustannusten yläraja määräytyy analyysikohtaisesti TEM:n energiakatselmustoiminnan yleisohjeen mukaisesti. 1 Mikro-ja pk-yritys määritellään komission suosituksen (2003/361/EY) mukaisesti: alle 250 työntekijää ja vuosiliikevaihto enintään 50 milj. euroa tai taseen loppusumma enintään 43 milj. euroa. 7
8 2 Mallisisällysluettelo 2.1 Teollisuuden energiakatselmusten mallisisällysluettelon soveltamisesta Teollisuuskohteiden yksilöllisyys ja rakennusten, tuotantolinjojen tai laitteiden määrä voi johtaa tilanteeseen, jossa mallisisällysluettelon järjestelmäkohtainen jaottelu ei mahdollista selkeää raportointia. Sisällysluettelon rakenne voidaan tällöin muuttaa rakennus- tai tuotantolinjakohtaiseksi ja mallisisällysluettelon mukaiset kohdat (talotekniikka, tehdaspalvelujärjestelmät, tuotantoprosessi) esittää alempitasoisina otsikoina. Raportin yhteenvedon osalta on aina noudatettava mallisisällysluettelon mukaista esitystapaa. 2.2 Lukuarvot teollisuuden raporteissa Teollisuussektorin Motiva-energiakatselmukset, (varsinkin Teollisuuden energia-analyysi ja Prosessiteollisuuden energia-analyysi) edellyttävät käytännössä laajahkoa mittausohjelmaa. Energiajakaumissa ja -taseissa lukuarvojen lähdettä ja/tai tarkkuutta voi kuvata kirjaimin, esimerkiksi: M (= mittauksiin perustuva), L (= laskelmiin perustuva), T (= tehtaan ilmoittama arvio) tai A (=katselmoijien arvio). Laskelmiin perustuvien lukuarvojen osalta esitetään laskennan lähtötiedot ja arvioitujen lukuarvojen osalta selkeät arviointiperusteet. Teollisuuden energia-analyysien ja Prosessiteollisuuden energia-analyysien energiataseiden tulee perustua pääsääntöisesti mittauksiin ja laskelmiin. 8
9 2.3 Mallisisällysluettelo Sisällysluettelo Teollisuuden energiakatselmusten ja Teollisuuden energia-analyysien ja Prosessiteollisuuden energia-analyysien sisällysluettelot rakennetaan tämän mallisisällysluettelon perusteella siten, että kaikki katselmuskohteen järjestelmien ja laitteiden energiansäästömahdollisuudet ovat perusteluineen selkeästi esitettyinä. Esipuhe Esipuheen alussa todetaan, onko kyseessä Teollisuuden energiakatselmus, Teollisuuden energia-analyysi, Prosessiteollisuuden energia-analyysin Vaihe 1 (tehdaskatselmus eli kokonaistarkastelu) tai Prosessiteollisuuden energia-analyysin Vaihe 2 eli täydentävä analyysi. Vaiheen 2 osalta esitetään selkeästi kytkentä vaiheeseen 1 (mm. raportin päiväys, tekijä, diaarinumero, täydentävä analyysiehdotus, linkitys tukisummaan). Esipuheeseen merkitään myös aiemmat omalla rahoituksella tai TEM:n tuella tehdyt energiakatselmukset ja analyysit, joilla on merkitystä käsillä olevan työn kannalta. Esipuheeseen kirjataan, että hanke toteutetaan ministeriön ja Motivan ohjeistusta noudattaen sekä lisäksi mahdolliset muut tavoitteet (erityisesti täydentävissä analyyseissä). Lisäksi esitetään katselmus-/analyysikohde, rahoittajat, energiakatselmuksen/-analyysin vastuuhenkilöt ja työn käytännön toteutukseen osallistuneet katselmoijat ja kohteen omat henkilöt tehtäväalueineen katselmuksessa. Teollisuuden energia-analyyseissä ja prosessiteollisuuden vaiheen 1 analyyseissä esipuheen allekirjoittaa kaksi vastuuhenkilöä (L-, S- tai P- vastuuhenkilöt) joista toiselle on esipuheessa merkittävä vastuualueeksi prosessit ja toiselle kiinteistö- ja käyttöhyödykkeet. Tukihakemuksen kohdelomakkeen ( Katselmuskohteen tiedot ) Lisätietoja-kohtaan merkitään vastuuhenkilöiden vastuualueet vastaavasti. 1 YHTEENVETO KATSELMUSKOHTEEN ENERGIATALOUDESTA JA EHDOTETUISTA SÄÄSTÖTOIMENPITEISTÄ 1.1 Katselmuskohde Sanallinen katselmuskohteen esittely, jossa kuvataan lyhyesti mm. tuotantoa ja siihen liittyviä keskeisiä tietoja. 1.2 Energiatalous ja säästöpotentiaali Sanallinen kuvaus katselmuskohteen kulutustasoista, säästömahdollisuuksista ja ehdotetuista toimenpiteistä. Alaotsikoina voidaan käyttää perusjakoa lämpö/sähkö/vesi tai muuta katselmuskohteen energiankäyttöä selkeästi havainnollistavaa jaottelua. Tekstiin sisällytetään Taulukko 1. Yhteenveto energiankulutuksesta ja säästöpotentiaalista Taulukko 2. Yhteenveto energiansäästötoimenpiteistä. 9
10 2 KOHTEEN PERUSTIEDOT 2.1 Kohde Nimi Osoite Rakennuksittain o Rakennusvuosi/-vuodet o Peruskorjaus- ja/tai laajennusvuosi/-vuodet o Rakennustyypit/käyttötarkoitus o Rakennustilavuudet o Bruttoalat o Rakennusten käyttöaika (tuntia/vuosi) ja käyttörytmit 2.2 Toimialat, tuotantomäärät ja henkilöstö Katselmuskohteen toimiala (TOL 2008 kolmen numeron tarkkuudella) ja toiminnan sanallinen kuvaus: tuotanto, tuotantomäärät, työ- ja tuotantoajat, henkilöstö jne. Tuotantolaitoksen toiminta ja pääprosessit kuvataan graafisena esityksenä niiden etenemissuunnan mukaisesti (raaka-aineet -> prosessit -> valmiit tuotteet) eli tuotantolaitoksen raaka-aineet pääprosessit ja niiden järjestys energiankulutuksen kannalta oleellisimmat prosessit ja prosessilaitteet prosessin toiminnallinen kuvaus pääpiirteissään laitoksen tuotteet ja niiden määrät. 2.3 Kunnallistekniset liittymät Kuvaus katselmuskohteen lämmön, sähkön ja veden hankinnasta/tuottamisesta. 2.4 Käyttö, huolto ja kunnossapito Kuvaus kohteen käyttö- ja huolto-organisaatiosta, kulutusseurannasta ja huoltosopimuksista. Raportissa tulee ottaa kantaa laitoksen nykyisen energiankulutus- ja energiatehokkuusseurannan riittävyyteen sekä esittää yleisellä tasolla periaatteet ja mahdollisuudet seurannan kehittämiseksi. 3 ENERGIAN JA VEDEN KULUTUS JA KUSTANNUKSET Kokonaiskulutukset, kustannusjakaumat, ominaiskulutukset sekä kokonaiskulutusten ja - kustannusten kehitys viimeisten vuosien aikana. Kulutusmuutoksiin vaikuttavien tekijöiden havainnollistamiseksi on suositeltavaa esittää myös mahdolliset muutokset tuotannon rakenteessa, työvuoroissa sekä tuotantovolyymin ja henkilökunnan määrässä. 3.1 Energian ja veden hankinta Tarkempi sanallinen kuvaus eri energiamuotojen hankinnasta ja tuotosta. 10
11 3.2 Kokonaiskulutukset ja -kustannukset sekä ominaiskulutukset Numeerinen ja graafinen esitys, tiedot usealta vuodelta, mikäli saatavissa. Tuotantorakennuksissa ominaiskulutukset lasketaan tuotettua tuoteyksikköä kohti. Kohteeseen soveltuvan ominaiskulutuksen (tuoteyksikön) valinnasta on sovittava tilaajan kanssa Jos kohteessa käytetään sähkölämmitystä tai fossiilisia polttoaineita, asia tuodaan tässä kohdassa selvästi esiin ja todetaan, missä raportin kohdassa on esitetty asiaa koskevat tarkemmat analyysit Lämpö ja polttoaineet Sähkö Vesi Muut kokonaiskulutukset ja -kustannukset 3.3 Energiajakaumat (KATSELMUKSESSA) Energiajakaumat esitetään numeerisesti siten, että järjestelmät/laiteryhmät, joiden osuus kokonaiskulutuksesta on yli 5 %, on eritelty. Lukuarvot voivat perustua mittauksiin tai laskennallisiin arvoihin. Kulutusjakaumassa ei ole riittävää kuvata jakaumaa esim. tuotantolinjoittain, vaan kuvauksen tarkoituksena on esittää kulutukseltaan merkittävien laitteiden ja laiteryhmien kulutusosuudet. 3.3 Energiataseet (ANALYYSISSA) Energiataseissa esitetään graafisesti (sankey-diagrammi tai vastaava) ja numeerisesti koko katselmuskohteen primääri- ja sekundäärienergiavirrat siten, että energiavirrat, joiden osuus ko. energiamuodon kokonaiskulutuksesta on yli 5 %, on eritelty. Osaprosesseittain, prosessilaitteittain tai tuotantolinjoittain laaditut taseet voidaan esittää myös kohdassa 6. Kulutusjakaumassa ei ole riittävää kuvata jakaumaa pelkästään esim. tuotantolinjoittain, vaan kuvauksen tarkoituksena on esittää kulutukseltaan merkittävien laitteiden ja laiteryhmien kulutusosuudet. Energiavirtojen erittelyssä noudatetaan seuraavaa jaottelua: kiinteistö (talotekniikka ja rakenteet) tehdaspalvelujärjestelmät (eriteltynä) tuotantoprosessit o pääprosessit (tuotantolinjat) osaprosessit (tuotantolinjojen päälaitteet) pääprosessilaitteet Lämpö ja polttoaineet Sähkö o kulutus o teho Vesi Muut jakaumat/taseet 11
12 4 TALOTEKNIIKAN PERUSKARTOITUS JA ENERGIANKULUTUS Kuvaus taloteknisen järjestelmän pääkomponenteista, uusiutuvien käyttömahdollisuudesta, toimintaperusteista ja toiminnallisesta kunnosta (alaotsikko 4.x.1) käyttäen käsittelyjärjestyksenä energian virtaussuuntaa tuotto/siirto/käyttöpiste. Laskentaperusteet järjestelmän energiankulutuksista (alaotsikko 4.x.2) vähintään vuositason kokonaislukuarvona. 4.1 Kauko- ja aluelämmitysjärjestelmät 4.2 LVI-järjestelmät 4.3 Sähköjärjestelmät 4.4 Rakennusautomaatiojärjestelmä 4.5 Kylmätekniset järjestelmät 4.6 Muut talotekniset järjestelmät 4.7 Rakennukset ja rakenteet 5 TEHDASPALVELUJÄRJESTELMIEN PERUSKARTOITUS JA ENERGIANKULUTUS Kuvaus tehdaspalvelujärjestelmän pääkomponenteista, uusiutuvien käyttömahdollisuudesta, toimintaperusteista ja toiminnallisesta kunnosta (alaotsikko 5.x.1) käyttäen käsittelyjärjestyksenä energian virtaussuuntaa tuotto/siirto/käyttöpiste. Laskentaperusteet järjestelmän energiankulutuksista (alaotsikko 5.x.2) vähintään vuositason kokonaislukuarvona. 5.1 Vesikiertoiset lämmitysjärjestelmät 5.2 Höyryjärjestelmät 5.3 Kuumaöljyjärjestelmät 5.4 Kaasunjakelujärjestelmät 5.5 Paineilmajärjestelmät 5.6 Prosessi-ilmanvaihtojärjestelmät 5.7 Prosessijäähdytysjärjestelmät 5.8 Prosessisähköjärjestelmät 5.9 Prosessivesi- ja -viemäröintijärjestelmät 5.10 Muut tehdaspalvelujärjestelmät 12
13 6 PROSESSILAITTEIDEN PERUSKARTOITUS JA ENERGIANKULUTUS (ANALYYSISSÄ) Toteutettaessa Teollisuuden energiakatselmusta prosessin kuvaukseksi riittää kohdassa 2.2 esitetty tieto. Teollisuuden energia-analyysissa sen sijaan tuotanto kuvataan osaprosesseittain/prosessilaitteittain, sekä esitetään energiatase. Vaativissa kohteissa taseet esitetään osaprosesseittain tai prosessilaitteittain. Kunkin prosessin tai sen laitteen peruskartoituksessa mainitaan lyhyesti havaitut puutteet ja virheelliset toiminnat, jotka saattavat vaikuttaa järjestelmän energiankulutukseen. Raportoinnin tasoksi ei riitä pelkästään teknisten tietojen esittäminen vaan raportoinnista tulee ilmetä, onko tarkastellussa prosessissa, järjestelmässä tai laitteessa energiansäästö mahdollista vai ei. Lisäksi raportoidaan uusiutuvien energiamuotojen käyttömahdollisuus. 6.1 Osaprosessi/prosessilaite A Toiminnan kuvaus Energiatase 6.2..n Osaprosessi/prosessilaite B n 7 EHDOTETTUJEN TOIMENPITEIDEN ENERGIANSÄÄSTÖ JA KANNATTAVUUS Kuvaukset kaikista ehdotetuista energiansäästötoimenpiteistä ja uusiutuvien energiamuotojen käyttömahdollisuuksista. Säästö- ja investointilaskelmien perusteet esitetään taulukoituna. Kohdassa 7 voi esittää laskelmia ja perusteluja myös niille toimenpiteille, joita ei raportissa ehdoteta toteutettavaksi. Kohta 7.3 koskee vain Teollisuuden energia-analyysia. Kohdassa 7.4 voidaan esittää muut havainnot ja ehdotukset. 7.1 Talotekniikka ja rakenteet 7.2 Tehdaspalvelujärjestelmät 7.3 Prosessilaitteet (ANALYYSI) 7.4 Muut havainnot ja ehdotukset LIITTEET Ne Motiva-energiakatselmuksen toteutukseen tai tuloksiin oleellisesti liittyvät tiedot, joita ei lukumäärän, luettavuuden tai informaatioarvon vuoksi ole järkevä esittää tekstissä tai taulukoina, sijoitetaan raportissa liitteisiin. Liitteiden lukumäärän ja informaatioarvon suhteen tulee olla kriittinen. Liitteinä ei ole tarkoituksenmukaista esittää kokonaisia suunnitteluasiakirjoja (esim. A1- tai A0-kokoisia piirustuksia) laiteluetteloita, silloin kun niitä ei ole koottu katselmoinnin yhteydessä mittaustietoja graafeina ilman otsikointia ja selventävää tekstiä. Lähtökohtana liitteiden esittämiselle on, että kyseiseen liitteeseen on viitattu tekstiosuudessa tai, että liitteen informaatioarvo on muuten työn kannalta keskeinen. 13
14 3 Esimerkkiraportti Varsinaista esimerkkiraporttia teollisuuden energiakatselmuksille ei ole laadittu. Sen sijaan erityisesti asiakkaiden ja ensimmäisiä teollisuuskohteiden katselmushankkeita aloittelevien katselmoijien tai katselmoijayritysten tarpeisiin on olemassa todellisesta teollisuuden energia-analyysistä tunnistamattomaksi muokattu raportti. Tätä raporttia ei ole tarkoitettu esimerkilliseksi, kaikilta osin noudatettavaksi ohjeeksi, vaan se on tarkoitettu kuvaamaan teollisuuden energiakatselmusten yleistä sisältöä ja katselmusraportoinnin laajuutta. Raportin kopion voi pyytää käyttöönsä Motivasta. 14